Umongameli WeleBotswana Useqinise Ukuthi akasoze Abe Khona Emhlanganweni WeSADC
UMongameli Ian Khama ukubeke seobala ukuthi akasoze axhobe emhlanganweni weSADC nxa Umongameli Robert mugabe engaba khona
EleBotswana lithi uMongameli Ian Khamakasoke angene umhlangano wenkokeli zeSADC oqalisa eSouth Africa ngoMgqibelo. IBotswanaithi izathumela umphathintambo obona ngendaba zaphandle kwelizwe ukuze ayekuzwaukuthi inkulumo zokumanyana eZimbabwe zihamba njani. IBotswana iqinise isinqumo sayo sokuthiayisoke ingene umhlangano weSDCc uma uMongameli Robert Mugabe enxusiwe. Ihofisi ebona ngendaba ezenzakala phandle kwelizweeziphathelene leBotswana, ikhiphe umbiko lamuhla isithi uMongameli Ian Khama SeretseKhama kasoke angene lu mhlangano. Umphathintambo wokudlelana kweBotswana lamanye amazwe,uMnunzana Phandu Skelemani, nguye ozangena lumhlangano ukuze ayekuzwangenqubelaphambili yenkulumo zokudinga ukubumba uhulumende womanyano eZimbabwe. Uhulumende weBotswana uthi ukungangeni lumhlanganokulandela isinqumo salelo lizwe sokunganaki umbuso kaMongameli Mugabe. Umbiko okhitshwe lamuhla uthi eleBotswana liyaqinisaukuthi alinanzi impumela yokhetho lokudinga umongameli olwesibili olwerun-offolwenziwe mhlaka 27 Nhlangula lonyaka. IBotswana ithi indlela eqondileyo yokudinga uhulumendeeZimbabwe ngokhetho isiyehlulekile yikho sokulenkulumo zokhumisana umlothanjalo kudingwa ukubunjwa uhulumende womanyano. Uhulumende weBotswana uqhubeke esithi iZimbabweakumelanga inxuswe emihlanganweni yeSADC ngoba ukwenzenjalo kulakho ukunikauhulumende kamongameli Mugabe isithunzi. Ihofisi kaskelemani ithi amanye amazwe aweSADC lawokumele ahloniphe izinqumo eziqondisa lenhlanganiso ngokuthatha amanyathelangokwenzakala eZimbabwe. IBotswana ithi amabandla aphakathi kwenkulumozokudinga ukuthula ezimbabwe kumele aphathwe ngendlela efanayo kungela elinyeeliphathwa ngezandla ezibuthakathaka. NginguMartin Ngwenya owendaba zeStudio 7, ngiseGaboronekweleBotswana